ՀՀ կրթության եւ գիտության նախարար Արայիկ Հարությունյանը հույս հայտնեց, որ համատեղ աշխատանքի, քննարկումների արդյունքները նոր մթնոլորտ կձեւավորեն, ինչը կնպաստի ԱՊՀ երկրների գիտական շրջանակների միջեւ փոխհարաբերությունների ամրապնդմանը. «Համագումարի հիմնական նպատակն է զարգացնել ԱՊՀ երկրների գիտական հաստատությունների գիտատեխնիկական համագործակցությունը, խթանել համատեղ գիտահետազոտական աշխատանքների իրականացումը, մշակել առաջարկություններ ԱՊՀ երկրների ինովացիոն քաղաքականության զարգացման համար, ինչպես նաեւ նպաստել ԱՊՀ երկրների երիտասարդության շրջանում գիտության տարածմանը եւ փորձի փոխանակմանը»: